Id-Direttiva 1999/96/KE tal-Parlament Ewropew u tal-Kunsill
tat-13 ta' Diċembru 1999
dwar l-approssimazzjoni tal-liġijiet ta' l-Istati Membri f'dawk li huma miżuri li għandhom jittieħdu kontra l-ħruġ ta' tniġġis forma ta' gass jew partiċelli minn compression ignition engines għall-użu f'inġenji, u l-ħruġ ta' gassijiet li jniġġsu minn positive ignition engines li jaħdmu b'gass naturali jew gass tal-pitrolju likwidu għall-użu f'inġenji u li jemenda id-Direttiva tal-Kunsill 88/77/KEE
IL-PARLAMENT EWROPEW U L-KUNSILL TA' L-UNJONI EWROPEA
Wara li kkunsidraw it-Trattat li jistabbilixxi l-Komunitajiet Ewropej, u b'mod partikolari l-Artikolu 95 tiegħu,
Wara li kkunsidra l-proposta tal-Kummissjoni, [1]
Wara li kkunsidra l-opinjoni tal-Kumitat Ekonomiku u Soċjali [2],
Skond il-proċedura stabbilita fl-Artikolu 251 tat-Trattat [3],
(1) Billi għandhom jittieħdu miżuri fi ħdan l-istruttura tas-suq intern;
(2) Billi l-ewwel programm ta' azzjoni tal-Komunità Ewropea dwar il-protezzjoni ta' l-ambjent [4], approvat mill-Kunsill nhar it-22 ta' Novembru 1973, kien jitlob li tingħata attenzjoni lill-iżviluppi xjentifiċi aħħarija f'dik li hi l-ġlieda kontra t-tniġġis ta' l-arja kkawżat minn gassijiet mormija minn inġenji tat-triq u għad-Direttivi addottati qabel biex jiġu emendati skond il-bżonn; billi l-ħames programm ta' azzjoni, li fil-kuntest ġenerali tiegħu kien ġie approvat mill-Kunsill b'riżoluzzjoni ta' l-1 ta' Frar 1993 [5], jinkludi aktar miżuri li għandhom jittieħdu sabiex jitnaqqas konsiderevolment il-livell preżenti ta' ħruġ ta' tniġġis minn inġenji tat-triq;
(3) Billi huwa rikonoxxut li l-iżvilupp tat-trasport fi ħdan il-Komunità wassal għall-piżijiet kbar fuq l-ambjent; billi numru ta' estimi uffiċjali dwar iż-żieda fid-densità tat-traffiku urew li huma inqas mill-figura attwali; billi minħabba din ir-raġuni standards stretti dwar il-ħruġ ta' tniġġis minn inġenji tat-toroq għandhom jiġu stabbiliti;
(4) Billi d-Direttiva 88/77/KEE [6] stabbiliet il-limiti għall-valuri ta' ħruġ ta' karbonju tal-monoxide, idrokarboni mhux maħruqa u nitroġeni ossidi minn magni diesel għal użu f'inġenji tat-toroq fuq il-bażi ta' eżami ta' proċedura għall-kondizzjonijiet Ewropej tas-sewqan għall-inġenji kkonċernati; billi din id-Direttiva kienet emendata l-ewwel darba minn Direttiva 91/542/KEE [7] f'żewġ stadji, l-ewwel stadju (1992/1993) kien jikkoinċidi mad-dati ta' implimentazzjoni għal standards Ewropej ġodda dwar il-ħruġ ta' tniġġis minn inġenji għall-passiġġieri; billi t-tieni stadju (1995/1996) stabbilixxa orjentazzjoni fit-tul għall-industrija Ewropea ta' l-inġenji billi ffissa valuri limiti bbażati fuq ir-riżultati mistennija minn teknoloġiji li kienu għadhom qed jiġu żviluppati, filwaqt li ingħata ċans lill-industrija biex ittejjeb dawn it-teknoloġiji; billi d-Direttiva 96/1/KE [8] kienet teżiġi li fejn jidħlu inġenji żgħar li jaħdmu bid-diesel b'ċilindru ta' volum swept ta' inqas minn 0.7dm3 u fejn il-qawwa tal-veloċità hija meqjusa aktar minn 3000 minn -1, il-valur limitu għall-ħruġ ta' partiċelli hekk kif stabbilit f'Direttiva 91/542/KEE għandu jiddaħħal mill-1999; billi, minkejja dan, huwa meqjus raġonevoli fuq bażi teknika li tinżamm differenza fuq ħruġ ta' partiċelli minn inġenji żgħar u veloċi li jaħdmu bid-diesel li għandhom ċilindru ta' volum swept inqas minn 0.75dm3 u b'qawwa ta' veloċità ta' aktar minn 3000 minn -1, iżda din id-differenza għandha tispiċċa fl-2005;
(5) Billi, taħt l-Artikolu 5(3) tad-Direttiva 91/542/KEE, il-Kummissjoni kellha tirraporta lill-Kunsill qabel tmiem l-1996 dwar il-progess li jkun sar dwar ir-reviżjoni tal-valuri limiti għal ħruġ ta' tniġġis kombinat, jekk ikun hemm bżonn, b'reviżjoni ta' l-eżami ta' proċedura; billi dawn il-limiti riveduti m'għandhomx ikunu japplikaw qabel l-1 ta' Ottubru 1999 fejn jidħlu tipi ġodda għall-approvazzjoni;
(6) Billi l-Kummissjoni implimentat programm Ewropew dwar il-kwalità ta' l-arja, il-ħruġ mit-traffiku fit-toroq, teknoloġiji ta' karburanti u inġenji, (il-programm Inġenji-karburanti), bl-għan li jintlaħqu l-ħtiġijiet ta' l-Artikolu 4 tad-Direttiva 94/12/KE [9]; billi studju dwar il-prezz u l-effettività fi ħdan il-programm Inġenji-karburanti wera li hemm bżonn ta' iżjed titjib fit-teknoloġija ta' l-inġenji diesel għal vetturi ta' strapazz kien neċessarju sabiex tintlaħaq kwalità ta' l-arja sas-sena 2010 hekk kif deskritta minn komunikat tal-Kummissjoni dwar il-programm Inġenji-karburanti;
(7) Billi titjib fil-ħtiġijiet għall-magni ġodda diesel fid-Direttiva 88/77/KEE jiffurmaw parti minn strateġija globali tal-Komunità li għandha wkoll tinkludi reviżjoni ta' l-i standards għall-inġenji kummerċjali ħfief u għall-inġenji tal-passiġieri mis-sena 2000, titjib fil-karburanti għall-inġenji u assessjar aktar metikoluż tal-manutenzjoni ta' l-inġenji fejn jidħol ħruġ ta' tniġġis;
(8) Billi d-Direttiva 88/77/KEE hija waħda minn dawk id-Direttivi separati taħt il-proċedura ta' l-approvazzjoni tat-tipi hekk kif imniżżla mid-Direttiva tal-Kunsill 70/156/KEE tas-6 ta' Frar 1970 dwar l-appossimazzjoni tal-liġijiet ta' l-Istati Membri li għandhom x'jaqsmu ma' l-approvazzjoni tat-tipi ta' l-inġenji u t-trailers tagħhom [10]; billi l-oġġettiv li jitnaqqas il-livell ta' ħruġ ta' tniġġis minn inġenji ma jistax jintlaħaq b'mod suffiċjenti mill-Istati Membri individwali u jista għaldaqstant jintlaħaq aħjar bl-approssimazzjoni tal-liġijiet ta' l-Istati Membri li għandhom x'jaqsmu ma' miżuri li għandhom jittieħdu kontra t-tniġġis ta' l-ara minn inġenji;
(9) Billi tnaqqis fil-limiti ta' ħruġ li jibdew japplikaw mis-sena 2000 jikkorrispondu għal tnaqqis ta' 30 % fil-ħruġ ta' karbonju monoxide, idrokarboni totali, NOx u materja f'partiċelli ġew identifikati mill-programm Inġenji-karburanti bħala miżuri kruċjali sabiex jintlaħaq livell sodisfaċenti fil-kwalità ta' l-arja fuq medda nofsana ta' żmien; billi tnaqqis ta' 30 % tad-duħħan exhaust fuq dak imkejjel minn tipi ta' magni kurrenti u li jikkumplimenta d-Direttiva tal-Kunsill 72/306/KEE [11] għandu jwassal għall-tnaqqis għall-materja f'partiċelli; billi aktar tnaqqis fil-limit ta' l-emmissjonijiet applikabli mill-2005 ta' 30 % karbonju monoxide, idrokarboni totali u NOx u 80 % f'partiċelli għandu jwassal għal titjib fil-benefiċċji tal-kwalità ta' l-arja fuq medda nofsana ta' żmien; billi dan in-tnaqqis ħa jqis l-effett ta' l-emmissjonijiet ta' eżamijiet ġodda taċ-ċikli li jirrapreżentaw aħjar it-tendenzi fis-sewqan esperjenzati minn inġenji li jgħaddu minn manutenzjoni; billi l-limitu addizzjonali fuq NOx applikabli mill-2008 għandu jwassal għal tnaqqis addizzjonali ta' 43 % fil-limit ta' l-emmissjonijiet ta' dan it-tniġġis; billi, mhux aktar tard minn tmiem 2002, il-Kummissjoni għandha tqis it-teknoloġija eżistenti bl-intenzjoni li tikkonferma l-i standards mandatorji ta' NOx għall-2008 f'rapport lil Parlament Ewropew u lil Kunsill, akkumpanjat, jekk ikun hemm bżonn, minn proposti xierqa;
(10) Billi valuri limiti ta' ħruġ premissibli huma introdotti li huma applikabli għall-inġenji definiti bħala "Inġenji li ma jgħamlux ħsara lill-ambjent"(EEVs);
(11) Billi sistemi ta' dianjosi fuq il-vettura (OBD) għadhom mhux daqshekk żviluppati għall-inġenji ta' strapazz imma se jkunu introdotti mill-2005 sabiex ikun identifikat malajr meta jfalli l-ħruġ ta' komponenti kritiċi u sistemi fuq l-inġenji u għaldaqstant iwassal għal titjib sinifikattiv fil-manutenzjoni ta' ħruġ inizjali fuq inġenji li jkunu qegħdin għall-manutenzjoni permezz ta' spezzjonar u manutanezjoni aħjar; billi rekwiżiti speċifiċi għad-durabbilità ta' inġenji ġodda ta' l-istrapazz u sabiex ikunu konformi ma' l-eżaminar ta' inġenji ta' strapazz li jkunu qegħdin għall-manutenzjoni jkunu introdotti mill-2005;
(12) Billi approvazzjoni ta' tipi ġodda ta' eżaminar ċikliku għal gassijiet u ħruġ ta' partiċelli u duħħan li jċajpar ikunu introdotti sabiex ikun hemm evalwazzjoni aktar rappreżentattiva ta' l-emmissjonijiet minn magni diesel waqt kondizzjonijiet ta' eżaminar li jixbħu aktar dawk ta' l-inġenji waqt il-manutenzjoni; billi eżami kombinat (b'żewġ ċikli) ġdid ikun introdot għall-magni diesel konvenzjonali u għal dawk il-magni diesel li għandhom katalist ta' l-ossidazzjoni; billi eżami kombinat (b'żewġ ċikli) ġdid ikun introdott għal magni li jaħdmu bil-gass u, kif ukoll, għall-magni diesel li għandhom sistema avvanzata li tikkontrolla l-ħruġ; billi mill-2005, il-magni diesel kollha għandhom ikunu eżaminati miż-żewġ proċeduri; billi l-Kummissjoni tara li jsir progress fin-negozjati li jwasslu għall-armonizzazzjoni dinjija fil-proċeduri ta' l-eżami;
(13) Billi, l-Istati Membri għandhom jitħallew, permezz ta' inċentivi fiskali, jinkoraġġixxu l-introduzzjoni fis-suq ta' inġenji li jissodisfaw il-ħtiġijiet adottati fuq livell Komunitarju, liema inċentivi għandhom ikunu konformi mad-disposizzjonijiet tat-Trattat u jissodisfaw ċerti kondizzjonijiet maħsuba sabiex jevitaw taqlib fis-suq intern; filwaqt li din d-Direttiva ma taffetwax id-dritt ta' l-Istati Membri li jinkludu ħruġ ta' tniġġis u sustanzi oħra meta jiġu biex jikkalkolaw it-taxxi tat-traffiku fuq inġenji;
(14) Billi, fl-iżvilupp ta' leġislazzjoni tal-Komunità li jikkonċerna ħruġ minn inġenji, għandhom jitqiesu r-riżultati ta' riċerka li għaddejja bħal issa dwar il-karatteristiċi tal-partiċelli għandhom jittieħed f'kunsiderazzjoni;
(15) Billi l-Kummissjoni għandha tirraporta qabel il-31 ta' Diċembru 2000 fuq l-iżviluppi ta' apparat li jkejjel il-ħruġ għall-inġenji diesel ta' strapazz u r-relazzjoni mal-kwalità tal-karburant, il-bżonn ta' titjib fl-akkuratezza u r-riproduċibbililtà tal-kejl tal-partiċelli u proċeduri kampjuni u l-iżvilupp ta' eżami ċikliku dinji;
(16) Billi d-Direttiva 88/77/KEE għandha tiġi amendata kif ġej;
ADOTTAW DIN ID-DIRETTIVA
Artikolu 1
Id-Direttiva 88/77/KEE qegħda hawnhekk tiġi emendata kif ġej:
1. It-titlu ser jinbidel b'dan:
"Direttiva tal-Kunsill 88/77/KEE tat-3 ta' Diċembru 1987 dwar l-approssimazzjoni tal-liġijiet ta' l-Istati Membri f'dak li hu miżuri li għandhom jittieħdu kontra l-ħruġ ta' gassijiet u tniġġis ta' partiċelli minn compression ignition engines għal użu f'inġenji, u ħruġ ta' gassijiet li jniġġsu minn positive ignition engines li jaħdmu b'gass naturali jew gass tal-pitrolju likwidu ghall-użu f'inġenji"
.
2. Artikolu 1 ser jinbidel minn dan:
"Artikolu 1
"inġenju" tfisser kwalunkwe inġenju hekk kif definit minn Anness II sezzjoni A tad-Direttiva 70/156/KEE li jaħdem b' compression engine jew magna bil-gass, bl-eċċezjoni ta' inġenji f'kategorija M1 li teknikament ikollhom piż massimu permissibli ta' anqas minn jew ugwali għal 3,5 t,
"compression ignition jew magna bil-gass" tfisser li s-sors tal-propulsjoni mottiva ta' inġenju għal tip approvat, tista' tingħata bħala enti separata teknikament hekk kif definit minn Artikolu 2 tad-Direttiva 70/156/KEE.
"EEV" tfisser inġenji li ma jagħmlux ħsara lill-ambjent li jkun inġenju li jaħdem b'magna li tikkonforma mal-valuri limiti permessi ta' ħruġ hekk kif mgħotija f'linja C tat-tabella li hemm f'sezzjoni 6.2.1 ta' l-Anness I."
3. Annessi I sa VIII ser jinbidlu b'Annessi I sa VII li jidhru fl-Anness ta' din id-Direttiva.
Artikolu 2
1. B'effett mill-1 ta' Lulju 2000, l-ebda Stat Membru ma jista', fuq raġunijiet relatati ma' gassijiet u tniġġis ta' partiċelli u viżibbilità ħażina minħabba ħruġ ta' duħħan minn magna:
- jirrifjuta li jagħti approvazzjoni tat-tip KE, jew li joħroġ id-dokument li għalih hemm provdut fl-aħħar inċiż ta' Artikolu 10(1) tad-Direttiva 70/156/KEE, jew li jagħti approvazzjoni tat-tip nazzjonali għal tip ta' inġenju li jaħdem b'compression ignition jew magna bil-gass, jew
- jipprojbixxi r-reġistrazzjoni, bejgħ, dħul fis-servizz jew użu ta' dawn l-inġenji l-ġodda, jew
- jirrifjuta li jagħti approvazzjoni tat-tip KE għal xi tip ta' compression ignition jew magna bil-gass, jew
- jipprojbixxi l-bejgħ jew użu ta' compression ignition jew magni bil-gass ġodda,
jekk ir-rekwiżiti xierqa ta' l-Annessi għad-Direttiva 88/77/KEE, hekk kif emendati minn din id-Direttiva, ikunu sodisfatti speċjalment fejn jidħol ħruġ ta' gassijiet u tniġġis ta' partiċelli u viżibbilità ħażina minħabba ħruġ ta' duħħan mill-magna ikunu konformi mal-valuri limiti hekk kif imniżżla jew f'linja A jew linja B jew B1 jew B2 jew il-valuri limiti hekk kif imniżżla f'linja C tat-tabella f'sezzjoni 6.2.1 ta' l-Anness I għad-Direttiva 88/77/KEE, hekk kif emendata minn din id-Direttiva.
2. B'effett mill-1 ta' Ottubru 2000, l-Istati Membri:
- ma jistgħux jagħtu aktar approvazzjoni tat-tip KE jew joħorġu d-dokument provdut fl-aħħar inċiż ta' l-Artikolu 10(1) tad-Direttiva 70/156/KEE, u
- għandhom jirrifjutaw approvazzjoni tat-tip nazzjonali,
għal tipi ta' compression ignition jew magni bil-gass u tipi ta' inġenji li jaħdmu b'compression ignition jew magni bil-gass fejn il-ħruġ ta' gassijiet u tniġġis partikolari u viżibbilità ħażina minħabba duħħan mill-magna ma jikkonformawx mal-valuri limiti hekk kif imniżżla f'linja A tat-tabella f'sezzjoni 6.2.1 ta' l-Anness I tad-Direttiva 88/77/KEE, hekk kif emendati minn din id-Direttiva.
3. B'effett mill-1 ta' Ottubru 2001 u bl-eċċezzjoni ta' inġenji u magni maħsuba biex jiġu esportati lil pajjiżi terzi u bl-eċċezjoni ta' magni biex jibdlu għal inġenji għal manutenzjoni, l-Istati Membri jkollhom:
- jikkonsidraw ċertifikati ta' konformità li jakkumpanjaw inġenji ġodda jew magni ġodda li jikkonformaw mad-Direttiva 70/156/KEE bħala mhux aktar validi għall-għanijiet ta' l-Artikolu 7(1) ta' dik id-Direttiva, u
- jipprojbixxu r-reġistrazzjoni, bejgħ, dħul fis-servizz jew użu ta' inġenji ġodda li jaħdmu b'compression ignition jew magna bil-gass u l-bejgħ u użu ta' compression ignition jew magni bil-gass ġodda,
fejn il-ħruġ ta' gassijiet jew tniġġis partikolari u l-viżibbilità ħażina minħabba d-duħħan mill-magna ma jikkonformawx mal-valuri limiti hekk kif imniżżla f'linja A tat-tabella f'sezzjoni 6.2.1 ta' l-Anness I għad-Direttiva 88/77/KEE, hekk kif emendata minn din id-Direttiva.
4. B'effett mill-1 ta' Ottubru 2005, l-Istati Membri:
- ma jistgħux jagħtu aktar approvazzjoni tat-tip KE jew joħorġu d-dokument provdut fl-aħħar inċiż ta' l-Artikolu 10(1) tad-Direttiva 70/156/KEE, u
- għandhom jirrifjutaw approvazzjoni tat-tip nazzjonali,
għal tipi ta' compression ignition jew magni bil-gass u tipi ta' inġenji li jaħdmu b'compression ignition jew magni bil-gass fejn il-ħruġ ta' gassijiet u tniġġis partikolari u viżibbilità ħażina minħabba duħħan mill-magna ma jikkonformawx mal-valuri limiti hekk kif imniżżla f'linja B1 tat-tabelli f'sezzjoni 6.2.1 ta' l-Anness I tad-Direttiva 88/77/KEE, hekk kif emendati minn din id-Direttiva.
5. B'effett mill-1 ta' Ottubru 2006 u bl-eċċezzjoni ta' inġenji u magni maħsuba biex jiġu esportati lil pajjiżi terzi u bl-eċċezjoni ta' magni biex jibdlu għal inġenji għal manutenzjoni, l-Istati Membri jkollhom:
- jikkonsidraw ċertifikati ta' konformità li jakkumpanjaw inġenji ġodda jew magni ġodda li jikkonformaw mad-Direttiva 70/156/KEE bħala mhux aktar validi għall-għanijiet ta' l-Artikolu 7(1) ta' dik id-Direttiva, u
- jipprojbixxu r-reġistrazzjoni, bejgħ, dħul fis-servizz jew użu ta' inġenji ġodda li jaħdmu b'compression ignition jew magna bil-gass u l-bejgh u użu ta' compression ignition jew magni bil-gass ġodda,
fejn il-ħruġ ta' gassijiet jew tniġġis partikolari u l-viżibbilità ħażina minħabba d-duħħan mill-magna ma jikkonformawx mal-valuri limiti hekk kif imniżżla f'linja B1 tat-tabella f'sezzjoni 6.2.1 ta' l-Anness I għad-Direttiva 88/77/KEE, hekk kif emendata minn din id-Direttiva.
6. B'effett mill-1 ta' Ottubtu 2008, l-Istati Membri:
- ma jistgħux jagħtu aktar approvazzjoni tat-tip KE jew joħorġu d-dokument provdut fl-aħħar inċiż ta' l-Artikolu 10(1) tad-Direttiva 70/156/KEE, u
- għandhom jirrifjutaw approvazzjoni tat-tip nazzjonali,
għal tipi ta' compression ignition jew magni bil-gass u tipi ta' inġenji li jaħdmu b'compression ignition jew magni bil-gass fejn il-ħruġ ta' gassijiet u tniġġis partikolari u viżibbilità ħażina minħabba duħħan mill-magna ma jikkonformawx mal-valuri limiti hekk kif imniżżla f'linja B2 tat-tabella f'sezzjoni 6.2.1 ta' l-Anness I tad-Direttiva 88/77/KEE, hekk kif emendati minn din id-Direttiva.
7. B'effett mill-1 ta' Ottubru 2009 u bl-eċċezzjoni ta' inġenji u magni maħsuba biex jiġu esportati lil pajjiżi terzi u bl-eċċezjoni ta' magni biex jibdlu għal inġenji għal manutenzjoni, l-Istati Membri jkollhom:
- jikkonsidraw ċertifikati ta' konformità li jakkumpanjaw inġenji ġodda jew magni ġodda li jikkonformaw mad-Direttiva 70/156/KEE bħala mhux aktar validi għall-għanijiet ta' l-Artikolu 7(1) ta' dik id-Direttiva, u
- jipprojbixxu r-reġistrazzjoni, bejgħ, dħul fis-servizz jew użu ta' inġenji ġodda li jaħdmu b'compression ignition jew magna bil-gass u l-bejgh u użu ta' compression ignition jew magni bil-gass ġodda,
fejn il-ħruġ ta' gassijiet jew tniġġis partikolari u l-viżibbilità ħażina minħabba d-duħħan mill-magna ma jikkonformawx mal-valuri limiti hekk kif imniżżla f'linja B2 tat-tabella f'sezzjoni 6.2.1 ta' l-Anness I għad-Direttiva 88/77/KEE, hekk kif emendata minn din id-Direttiva.
8. Skond paragrafu 1, magna li tissodisfa r-rekwiżiti mixtieqa ta' l-Annessi tad-Direttiva 88/77/KEE, hekk kif emendati minn din id-Direttiva, u tilħaq il-valuri limiti hekk kif imniżżla f'linja C tat-tabella f'sezzjoni 6.2.1 ta' l-Anness I tad-Direttiva 88/77/KEE, hekk kif emendata minn din id-Direttiva, sejra titqies bħala li tikkonforma mar-rekwiżiti ta' paragrafi 2 sa 7.
Artikolu 3
1. L-Istati Membri jistgħu jagħmlu disposizzjoni għal inċentivi fiskali biss għal dawk li huma inġenji li jikkonformaw mad-Direttiva 88/77/KEE, hekk kif emendata minn din d-Direttiva. Dawn l-inċentivi għandhom ikunu konformi mad-disposizzjonijiet tat-Trattat kif ukoll il-kondizzjonijiet hekk kif imniżżla f'(a) jew (b) hawn taħt:
(a) għandhom japplikaw għall-inġenji ġodda offruti għall-bejgħ fis-suq ta' l-Istat Membru u li jikkonformaw bil-quddiem mal-valuri limiti hekk kif imniżżla f'linja A fit-tabella 6.2.1 ta' l-Anness I għad-Direttiva 88/77/KEE, hekk kif emendata minn din d-Direttiva, u minn hemm 'il quddiem sa mill-1 ta' Ottubru 2000 mal-valuri limiti hekk kif imniżżla f'linja B1 jw B2 ta' l-istess tabella.
Għandhom jiġu terminati b'effett mill-applikazzjoni mandatorja tal-valuri limiti ta' l-emmissjonijiet li għalih issir referenza fl-Artikolu 2(3) għal inġenji ġodda, jew sad-dati ta' l-applikazzjoni mandatorja tal-valuri limiti ta' l-emmissjonijiet hekk kif imniżżla f'linja B1 jew B2 fit-tabella f'sezzjoni 6.2.1 ta' l-Anness I għad-Direttiva 88/77/KEE hekk kif emendata minn din id-Direttiva;
(b) għandhom japplikaw għall-inġenji ġodda offruti għall-bejgħ fis-suq ta' l-Istat Mebru u li jikkonformaw mal-valuri limiti hekk kif imniżżla f'linja C fit-tabella 6.2.1 ta' l-Anness I għad-Direttiva 88/77/KEE, hekk kif emendata minn din d-Direttiva.
2. Għal kul tip ta' inġenju, l-inċentivi m'għandhomx jaqbżu l-ispejjeż addizzjonali tas-soluzzjonijiet tekniċi introdotti biex jassiguraw konformità mal-valuri limiti hekk kif imniżżla f'linja A jew linja B1 jew B2 jew il-valuri limiti hekk kif imniżżla f'linja C tat-tabella f'sezzjoni 6.2.1 ta' l-Anness I tad-Direttiva 88/77/KEE, hekk kif emendata minn din id-Direttiva, u ta' l-installazzjoni tagħhom fl-inġenju.
3. Il-Kummissjoni għandha tkun informata f'biżżejjed ħin dwar pjanijiet biex jitwaqqfu jew jinbidlu l-inċentivi fiskali msemmija f'dan l-Artiklu, sabiex tkun tista' tissottometti l-osservazzjonijiet tagħha.
Artikolu 4
Mill-1 ta' Ottubru 2005, tipi ġodda ta' inġenji, u mill-1 ta' Ottubru 2006, kull tip ta' inġenji, għandhom ikunu attrezzati b'sistema ta' dianjosi fuq il-vettura (OBD) jew sistema ta' tkejjil fuq il-vettura (OBM) biex josservaw l-ammont ta' ħruġ ta' exhaust fl-inġenju stess.
Il-Kummissjoni se tipproponi disposizzjonijiet f'dan ir-rispett lil Parlament Ewropew u lil Kunsill. Dawn għandhom jinkludu:
- aċċess bla xkiel u b'mod standard għas-sistema ta' OBD għal spezzjonijiet, dianjosi, manutenzjoni u tiswijiet,
- il-konformità tal-kodiċi tad-difetti,
- il-kompatibbilità ta' biċċiet tad-tibdil biex jiffaċilitaw it-tiswija, tibdil, u manutenzjoni ta' inġenji bl-OBD.
Artikolu 5
Mill-1 ta' Ottubru 2005, għal tipi ġodda, u mill-1 ta' Ottubru 2006, għal kull tip, approvazzjonijiet tat-tipi mogħtija lill-inġenji u magni ser jikkonfermaw ukoll li l-apparat li jikkontrolla l-ħruġ se jkun qed jaħdem sew matul il-ħajja normali ta' l-inġenju jew il-magna.
Il-Kummissjoni ser teżamina d-differenzi fil-ħajja normali ta' kategoriji varji ta' inġenji ta' strapazz u tqis li tipproponi rekwiżiti ta' durabbilità xierqa u speċifiċi għal kull kategorija.
Artikolu 6
Mill-1 ta' Ottubru 2005, għal tipi ġodda, u mill-1 ta' Ottubru 2006, għal kull tip, approvazzjonijiet tat-tipi mogħtija lill-inġenji ser jirrikjedu wkoll il-konferma ta' l-operazzjoni korretta ta' l-apparat li jikkontrolla l-ħruġ matul il-ħajja normali ta' inġenju taħt kondizzjonijiet normali ta' użu (konformità ta' inġenji li jintużaw u huma miżmuma u wżati b'mod xieraq).
Din id-disposizzjoni għandha tkun ikkonfermata u kumplimentata mill-Kummissjoni skond l-Artikolu 7.
Artikolu 7
Il-Kummissjoni ser tissottometti proposta lil Parlament Ewropew u lil Kunsill fejn tikkonferma u tikkumplimenta din id-Direttiva mhux aktar tard minn 12-il xahar wara d-data mid-dħul fis-seħħ ta' din id-Direttiva jew il-31 ta' Diċembru 2000, skond liema jiġi l-ewwel.
Il-proposta ser iżżomm quddiem għajnejha:
- il-proċess ta' reviżjoni tal-Parlament Ewropew tal-Kunsill hekk kif imniżżel fl-Artikolu 3 tad-Direttiva 98/69/KE [12] tal-Parlament Ewropew u tal-Kunsill u l-Artikolu 9 tad-Direttiva 98/70/KE [13],
- l-iżvilupp ta' teknoloġija li tikkontrolla l-ħruġ minn compression ignition engine u ta' magna bil-gass, li tinkludi wkoll it-teknoloġija ta' wara it-trattament, waqt li tqis l-interdipendenza ta' din it-teknoloġija mal-kwalità tal-karburant,
- il-bżonn li ttejjeb l-akkuratezza u r-ripetibbilità tal-kejl kurrenti u l-proċeduri tat-teħid tal-kampjuni għall-livelli baxxi ta' partiċelli minn magni;
- l-iżvilupp ta' eżami ċikliku dinji għal eżamijiet li japprovaw it-tipi,
u l-proposta ser tinkludi:
- regoli li jistabbilixxu l-introduzzjoni ta' sistema ta' OBD fuq inġenji ta' strapazz mill-1 ta' Ottubru 2005 skond l-Artikolu 4 ta' din id-Direttiva u, mutatis mutandis, mad-Direttiva 98/69/KE dwar it-tnaqqis ta' ħruġ ta' exhaust minn inġenji tal-passiġġieri u inġenji kummerċjali ħfief,
- disposizzjonijiet dwar id-durabbilità ta' sistemi li jikkontrollaw il-ħruġ b'effett mill-1 ta' Ottubru 2005 skond l-Artikolu 5 ta' din id-Direttiva,
- disposizzjonijiet biex jassiguraw il-konformità ta' inġenji li jkunu qed jintużaw fil-proċedura ta' l-approvazzjoni tat-tipi għall-inġenji b'effett mill-1 ta' Ottubtu 2005 skond l-Artikolu 6 ta' din id-Direttiva waqt li żżomm quddiem għajnejha l-ispeċifiċità ta' l-eżamijiet li jkunu saru fuq dawn l-inġenji u l-informazzjoni speċifika miksuba mis-sistemi OBD f'kuntest ta' effettività ta' l-ispiża,
- limiti xierqa għal tniġġis li fil-preżent mhuwiex regolat bħala konsegwenza ta' introduzzjoni wiesa ta' karburanti alternattivi ġodda.
Sal-31 ta' Diċembru 2001 il-Kummissjoni għandha tirraporta dwar il-progress fin-negozjati għall-armonizzazzjoni dinjija ta' eżami ċikliku.
Sat-30 ta' Ġunju 2002 il-Kummissjoni ser tissottometti rapport lil Parlament Ewropew u lil Kunsill dwar ir-rekwiżiti għal operazzjoni ta' sistema ta' OBM. Fuq il-bażi ta' dan ir-rapport il-Kummissjoni għandha tissottometti proposta għall-miżuri li għandhom jidħlu fis-seħħ sa mhux aktar tard mill-1 ta' Jannar 2005 li jinkludi l-ispeċifikazzjonijiet tekniċi u l-annessi korrispondenti ħalli jipprovdu għal approvazzjoni tat-tipi ta' sistemi ta' OBM li għandhom jassiguraw ta' l-anqas livelli ekwivalenti ta' kontroll għal tas-sistemi OBD u li għandhom ikunu kompatibbli magħhom ukoll.
Il-Kummissjoni għandha, sa mhux aktar tard mill-31 ta' Diċembru 2002, tikkonsidra t-teknoloġija disponibbli sabiex tikkonferma l-i standard mandatorju ta' NOx għal 2008 f'rapport tal-Parlament Ewropew u tal-Kunsill, akkumpanjat, jekk hemm bżonn, minn proposti xierqa.
Artikolu 8
1. L-Istati Membri għandhom jinfurzaw dawn il-liġijiet, regolamenti u disposizzjonijiet amministrattivi meħtieġa sabiex jikkonformaw ma' din id-Direttiva qabel l-1 ta' Lulju 2000. Huma għandhom jinfurmaw b'dan lill-Kummissjoni minnufih.
La darba l-Istati Membri jaddottaw dawn il-miżuri, dawn ser ikollhom referenza għal din id-Direttiva jew ikunu akkumpanjati minn din ir-referenza meta jigu publikati uffiċjalment. Il-metodu ta' kif għandha issir din ir-referenza għandu jkun deċiz mill-Istati Membri.
2. Member States shall communicate to the Commission the texts of the main provisions of national law which they adopt in the field covered by this Directive.
Artikolu 9
Id-Direttiva għandha tidħol fis-seħħ fil-ġurnata li tkun ippubblikata fil-Ġurnal Uffiċjali tal-Komunitajiet Ewropej.
Artikolu 10
Din id-Direttiva hi indirizzata lill-Istati Membri.
Magħmula fi Brussel, nhar it-13 ta' Diċembru 1999.